คือว่า ประจำเดือนหนูเคลื่อนทุกเดือนค่ะ แต่ละเดือนไม่เคยจะตรงเหมือนเพื่อนเลย เคลื่อนไปประมาณ 4-5 วันทุกๆเดือน และประจำเดือนมาแค่ 1-2 วันค่ะอย่างนี้ผิดปกติไหมค่ะ ทำให้มีลูกยากหรือเปล่า
สวัสดีค่ะ ระยะห่างระหว่างรอบประจำเดือนที่ปกติจะอยู่ในช่วง 21-35 วัน ซึ่งในแต่ละรอบอาจไม่จำเป็นต้องเท่ากันค่ะ แต่หากมีระยะห่างระหว่างรอบเดือนน้อยกว่า 21 วันหรือมากกว่า 35 วัน จึงจะถือว่าผิดปกติส่วนจำนวนวันที่ประจำเดือนมา ควรอยู่ในช่วง 3-7 วัน ดังนั้นหากมีประจำเดือนเพียงแค่ 1-2 วันในทุกรอบเดือน ถือว่ามีประจำเดือนน้อยซึ่งอาจเกิดได้จาก1. การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน2. ภาวะที่มีถุงน้ำจำนวนมากในรังไข่ (PCOS) จะทำให้ประจำเดือนไม่มาติดต่อกันนานหลายเดือน ประจำเดือนมาไม่สม่ำเสมอ ประจำเดือนมานานและอาจมามากหรือน้อยผิดปกติ3. มีการอักเสบของมดลูก โพรงมดลูกมีพังผืดเกิดขึ้น4. น้ำหนักตัวน้อย หรือน้ำหนักตัวลดลงรวดเร็ว การออกกำลังกายอย่างหักโหม มีภาวะเครียด พักผ่อนน้อย5. มีภาวะโลหิตจาง6. มีภาวะไทรอยด์เป็นพิษ7. อาจเป็นกรรมพันธ์ุได้ซึ่งบางสาเหตุก็เป็นเหตุให้เกิดภาวะมีบุตรยาก แต่บางสาเหตุก็ไม่ใช่ การที่จะนับว่าเกิดภาวะมีบุตรยากนั้น จะนับเมื่อได้มีเพศสัมพันธ์อย่างสม่ำเสมอสัปดาห์ละ 2-3 ครั้ง มาเป็นเวลา 1 ปีแล้ว โดยที่ไม่ได้ใช้วิธีคุมกำเนิดใดๆ แล้วยังไม่สามารถตั้งครรภ์ได้ดังนั้นหาก ได้มีเพศสัมพันธ์อย่างสม่ำเสมอมา 1 ปีแล้ว ยังไม่สามารถตั้งครรภ์ได้ ควรไปพบแพทย์เพื่อปรึกษาเรื่องกาวะมีบุตรยากค่ะ โดยต้องพาฝ่ายชายไปตรวจพร้อมกันด้วยค่ะ